title: Banc y Ddafad Ddu
text: Banc y Ddafad Ddu (bank an dañvad du) a oa anv poblek ur bank kembreat, Banc Aberystwyth a Thregaron Evans, Jones, Davies a'u cwmni. Savet e voe e dibenn an XVIIIvet kantved, evel un nebeud bankoù poblel all, ha padout a reas betek deroù an XIXvet kantved.
  
  Dont a rae an anv poblek eus skeudenn an dañvad du war ar bilhedoù. Kemm a rae niver ha ment an deñved hervez talvoudegezh ar bilhed. Un oan du a oa war ar bilhed chweugain (dek swllt) da skouer, un dañvad war hini ul lur (sterling) daou zañvad war re daou lur.
  
  Levrlennadur 
  R. C. Jones, Arian: the story of money and banking in Wales (Abertawe, 1978).
  
  Bankoù Kembre
  Istor Ceredigion